Ian Somerhalder

Ian Joseph Somerhalder (født 8. desember 1978 i Covington i Louisiana) er en amerikansk skuespiller, modell og produsent, kjent fra filmer som The Rules of Attraction (Paul Denton) og The Tournament (Miles Slater) og TV-serier som Lost (Boone Carlyle), Smallville (Adam Knight) og The Vampire Diaries (Damon Salvatore). Ian giftet seg i 2015 med skuespillerinne Nikki Reed. Sammen har de datteren Bodhi Soleil Reed Somerhalder, som ble født 25. juli 2017.

Tidlige leveår 
Somerhalder ble født i Covington i Louisiana, sønn av Edna og Robert Somerhalder. Faren har engelske og franske aner og jobber som bygningsarbeider. Moren er oppvokst på en grisefarm i Mississippi og er massør. Somerhalder har en bror, Bob (tidligere profesjonell syklist), og en søster, Robin (journalist). 

Etternavnet Somerhalder kommer fra hans adoptiv-oldefar. Hans biologiske oldefar, en rik, engelsk landeier, het Hull. En av elskerinnene hans ble gravid, og han betalte da en av sine immigrerte arbeidere for å gifte seg med henne og gi barnet et navn; Somerhalder.

Foreldrene skilte seg da Somerhalder var 13 år. Han vokste opp med sin mor, som han har beskrevet som «veldig spirituell», og begynte på katolsk skole. Etter egne utsagn hadde han en flott barndom med hester, motorsykler og båter, men husker at han alltid ønsket det som var litt større eller litt bedre. Moren foreslo da at han skulle begynne som modell, ettersom hun hadde kontakter innen miljøet. I en alder av 10 år begynte da Somerhalder sin karriere.

Karriere 
Etter morens oppfordring begynte Somerhalder sin karriere i en alder av 10 år. Han var modell i New York, Paris, Milano og London. Han har vært modell for Calvin Klein, American Eagle Outfitters, Dolce & Gabbana, Gucci, Versace og Guess?. Han var ansiktet til Guess? i to høstsesonger. Han er fortsatt modell for byrået DNA Model Management i New York City og Priscilla's Model Management i Sydney.

Somerhalders første store skuespillerrolle var i The Rules of Attraction, Roger Avarys filmatisering av Bret Easton Ellis' roman med samme navn.

På TV kan Somerhalder  sees i Smallville  (spilte Adam Knight, en død person holdt i live av en spesiell medisin), CSI: Miami, Law & Order: Special Victims Unit, CSI: Crime Scene Investigation, Now and Again og The Big Easy, så vel som å ha produsert kortfilmen Recess.

Somerhalder var også med i WB sin serie Young Americans der han spilte Hamilton Fleming. Serien ble ikke en like stor suksess som serien den gikk ut fra; Dawson's Creek. Serien ble filmet i Havre de Grace, MD.

En av Somerhalders største roller var i den amerikanske TV-serien Lost som Boone Carlyle. Selv om karakteren hans ble drept i første sesong, returnerte han i sesong 2, 3 og 6 i tilbakeblikk og drømmesekvenser. Det er også bekreftet at han kommer tilbake i siste sesong, og har allerede spilt inn scenene, men det er uvisst i hvor mange episoder han blir med.

I 2006 hadde Somerhalder hovedrollen i filmen Pulse, en nyinnspilling av filmen Kairo med Kristen Bell og Christina Millian. Filmen ble ingen suksess, verken kommersielt eller blant kritikere.

I mai 2006 ble Somerhalder utpekt som en av DNA Models sine Topp 10 Mannlige Modeller.

Somerhalder hadde en gjesteopptreden som Nick i HBO sin serie Tell Me You Love Me, i en sexscene med skuespiller Michelle Borth.

I september 2009 kom filmen The Tournament ut. Her spiller Somerhalder rollen som en ung snikmorder kalt Miles Slater, som deltar i en dødelig konkurranse med andre snikmordere.

Somerhalder er for tiden opptatt med innspillingen av tv-serien The Vampire Diaries der han spiller vampyren Damon Salvatore. Serien er basert på bøkene av Ljane Smith.

Ian Somerhalder er kjent for å spille en av hovedpersonene i serien: "The Vampire Diares" (10.desember 2009- 10. mars 2017) som er et veldig godt likt program blant ungdommer. Han spiller som rollen Damon Salvatore. Damon er hovedmotstanderen i begynnelsen av serien, men senere blir han forelsket i Elina Gilbert og blir en stor helt til slutt. Her blir det et problem, fordi både Damon og broren, Steffen Salvatore, får følelser for Elena, der dette setter Elena i en ukomfortabel situasjon der hun må velge en av dem. I de siste sesongene velger Elena Damon og de er en av de få av karakterene som får en vakker slutt i siste sesong av programmet (sesong 8).

Sitat 
«Jeg har en million bekjente, men bare to eller tre virkelige venner. Jeg kan ikke skjule noe for dem..»

«Du kommer deg ikke noe sted uten de personene som har kommet inn i livet ditt!»

«Jeg planla å kjøpe meg et hus på Hawaii da vi filmet LOST, men det kunne jeg ikke siden karakteren min ble drept»

Filmografi

Priser

Referanser

Eksterne lenker 
 Lost-Norge
 

Skuespillere fra USA
Skuespillere i Lost
Personer fra Saint Tammany Parish